Aarhuus Stifts-Tidende, 1845-12-29
- Den religiøse Bevægelse, som allerede længe har bragt Røre i Tydskland, synes nu ogsaa at have naaet vort Fædreland. Man erfarer nemlig, at endeel Borgere i Eckernførde have til Kongen indgivet Protest mod Præsentationen af den af Patronatet for St. Nicolai Menighed dersteds foreslaaede Candidat, og derhos anholdt om, at der maa foretages nyt Valg. Menigheden i Eckernførde har nemlig, som et stort Antal af Hertugdømmernes Menigheder, jus proponendi eller Ret til at indstille 3 Candidater ved indtræffende Vacance blandt Byens Præstekald. Da to af Byens Præster ere streng orthodore og Menigheden, for Størstedelen er rationalistisk, og da Magistraten der har Præsentationsret, har imod Menighedens Ønske foreslaaet lutter orthodore Candidater, andrager denne allerunderdanigst paa, at der maa skee nyt Valg. (Fl. Bl.)– Fr. Barfoeds nylig udkomne skandinaviske Folkecalender indeholder en lille Artikel, kaldet Naadens Overflødighed, eller statistisk Sammenstilling af de under Hs. Majestæt vor regierende Konge uddeelte Titler og Naadestegn. Sammenlægger man - hedder det deri de 1142 som ere benaadede med Ordener, de 1282 som ere benaadede med Titler, og de 32 som ere benaadede med Rang, bliver Bele bet 2456. Hs. M. har altsaa gjennem sin Regjeringstid, den ene Dag med den anden, iblandt sine kjære og troe Undersaatter udfundet over 1 1/2 daglig, som fortjente en særegen, hædrende Udmærkelse, eller een Person af hver 460 mandlige Undersaatter. Hs. M. Kongen har saaledes i sin Regjeringstid hver syvende Maaned udnævnt en Geheimeconferentsraad og en Overauditeur; hver sjette Maaned en Jagtjunker og en Jægermester; hver femte Maaned en Oberst, hver fjerde Maaned en Agent og en Hofjægermester; hver tredie Maaned en Conferentsraad, en Consistorialraad, en Krigsraad, en Ritmester og en Pr. Lieutenant, 1 1/2 Oberstlieutenant og 1 1/2 Krigsassessor, hver anden Maaned en Kammerassessor, 1 1/2 Major, 1 7/8 Storkors, halvanden Hofjunker, og 1 3/3 Capitain, hver Maaned 1 Etatsraad, og 1 1/2 Kammerjunker, hver 25de Dag en Cancelliraad; hver 19de Dag en Kammerherre; hver 10de Dag en Commandeur af Dannebrog; hver 17de Dag en Kammerraad; hver 13de Dag en Justitsraad, hver 5te Dag en Dannebrogsmand, og hver 4de Dag(Fædrel.) en Ridder af Dannebrog. – En i flere Henseender mærkelig Bekjendtgjørelse har Directionen for Borger= og Almuestolevæsenet Khvn, i disse Dage udstædt, nemlig "Bestemmelser for dem som herefter ville oprette Underviisnings-Anstalter her i Staden." Den Ansøgende maa, ifølge samme, underkaste sig en efter Skolens Beskaffenhed forskjellig Prøve, førend det 25de Aar er fyldt, kan Jngen erholde Bevilling til Skolehold; Skolen maa ikke aabnes førend det er beviist, at den har et passende Lokale, er forsynet med de fornødne Apparater osv. De opstillede Betingelser ere gjældende for Personer af begge Kjøn; Exammen afholdes to Gange om Aaret, for en dertil udnævnt Comitee, osv. - En mere bestæmmende Erklæring end den som findes i ovenstaaende Bekjendtgjørelse fra den kgl. Direction f. Almue- og Borgerskolevæsenet i Khvn, har man nok aldrig seet Mage til; thi den indeholder en ligefrem Erklæring, at hverken dimitterede Seminarister, Studenter eller Candidater ere qvalificerede til at oprette en Pogeskole (læse Ave med Smaabørn), med mindre de først for Directionen have aflagt en tilfredsstillende Prøve paa, at de mirabili dictu – kan læse tydeligt og ordentligt inden i en Bog, regne de 4 Species, osv. (Morgenp.)- Den 29de Novbr. vare Nogle af Bønderne paa Godset Adlersborg samlede for at bede Baron Zytphen Adeler om hans Samtykke til adsk. Forbedringer i deres Stilling. Nogle Dage iforveien havde de afsendt en Deputation af 3 Mænd, hvoriblandt Gaardmand, Hans Jensen af Faareveile, Een af dem, der frembar Petitionen om almindelig Værnepligt, men som i Hr. Baronens Øine er et farligt Subject, da det er ham, der paatalte Avlsforvalter Møllers Færd ved at skamslaae en Dreng. Da Deputationen kom til Gaarden, bort vistes Hans Jensen med den befaling, strax at forføie sig bort, og aldrig mere komme i Baronens Gaard. At Hr. Baronen nærer Uvillie mod Hans Jensen, der ikke under den gamle Tvangstrøie, det kunne vi vel forklare os, men at han agter sine Bønder saa lidt, at han tør vove saaledes at bortvise den Mand, de hædre med deres Tillid, det synes temmelig meget at vidne om adeligt Overmod. (Khvnsp. & Morgenp.)- En Ulempe, som i høi Grad generer Bønderne i nogle Egne af det nordlige Sjælland, ere de hyppige Reiser, de maae foretage til Nykjøbing siden den 8de Novbr. Herredsfogden, Cancelliraad Bang, er saa nidkjær for Bondereskriptet, at han næsten hver Uge lader den ene Halvdeel af Fæstebønderne reise til Nykjøbing for at forklare, om den anden Halvdeel har holdt Forsamlinger, og dog har det endnu ikke villet lykkes ham at faae nogen Forsamling saa tidlig at vide, at han havde kunnet forpurre den, hvor gjerne han end vilde. (Khvnsp.)¬